EU:lla ei suunnitelmia Kreikan luotottamiseksi
Euroopan unioni kielsi maanantaina saksalaisessa Spiegel-aikakauslehdessä julkaistut tiedot, että EU:lla olisi suunnitelma Kreikan luotottamiseksi. Saksan valtiovarainministeriö puolestaan ilmoitti, ettei se ole tehnyt mitään päätöksiä Kreikan luotottamisesta.
- Mitään lainasuunnitelmia ei ole, koska Kreikka ei ole pyytänyt euron euroa taloudellista tukea, sanoi komission tiedottaja Amadeu Altafaj Brysselissä.
Kreikan keskuspankin pääjohtaja George Provopoulos sanoi maanantaina talousuutistoimisto Bloombergille, että Kreikka on valmis lisätoimiin varmistaakseen julkisen talouden alijäämätavoitteen saavuttamisen, jos se on tarpeen.
Kreikan valtion 10 vuoden lainojen korkoero Saksaan kaventui kolme pistettä maanantaina. Korkoero oli iltapäivällä 3,14 prosenttiyksikköä.
(MTV3 - STT)